En 22-årig blev skubbet omkuld og udsat for et overgreb på Roskilde Festival

Lørdag morgen blev en 22-årig kvinde udsat for et overgreb i Camp East på Roskilde Festival.

Det skriver Midt- og Vestsjællands Politi i deres døgnrapport.

To maskerede personer overfaldt kvinden.

'Den ene skubbede hende omkuld i en busk og den anden rev hendes T-shirt i stykker. Den ene mand stak sin penis i munden på kvinden, hvilket resulterede i at kvinden bed gerningsmanden,' skriver politiet.

Kvinden fik, efter hun havde bidt gerningsmanden i de ædlere dele, vristet sig fri ved at sparke på gerningsmændene.

Hun flygtede efterfølgende fra stedet. Hun er ikke blevet undersøgt efter overgrebet.

Gerningsmændene beskrives som mellem 20 og 30 år.

- Men ellers har vi ikke noget signalement af dem, siger Carsten Andersen fra Midt- og Vestsjællands Politi til Ekstra Bladet.

Den 22-årige kvinde er langtfra den eneste på festivalen, som tog anderledes metoder i brug for at komme væk fra sine overfaldsmænd.

En kun 18-årig pige blev overfaldet og løftet ind i et telt, og hun kom fri ved at sprøjte overfaldsmanden i hovedet med en hårspray, som hun havde i tasken.